ΚΑΝΟΝΙΣΜΟΣ ( ΕΟΚ ) αριθ . 219/91 ΤΗΣ ΕΠΙΤΡΟΠΗΣ της 30ής Ιανουαρίου 1991 σχετικά με την πώληση, βάσει της διαδικασίας που καθορίζεται στον κανονισμό ( ΕΟΚ ) αριθ . 2539/84, βοείου κρέατος με κόκαλα που κρατείται από ορισμένους οργανισμούς παρέμβασης και προορίζεται για εξαγωγή προς την Πολωνία καθώς και σχετικά με την τροποποίηση των κανονισμών ( ΕΟΚ ) αριθ . 569/88 και την κατάργηση του κανονισμού ( ΕΟΚ ) αριθ . 2722/90

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό ( ΕΟΚ ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3577/90 ( 2 ), και ιδίως το άρθρο 7 παράγραφος 3,

Εκτιμώντας :

ότι ο κανονισμός (ΕΟΚ ) αριθ . 2539/84 της Επιτροπής της 5ης Σεπτεμβρίου 1984 που καθορίζει τις ειδικές λεπτομέρειες εφαρμογής όσον αφορά ορισμένες πωλήσεις κατεψυγμένου βοείου κρέατος που κρατείται στους οργανισμούς παρέμβασης ( 3 ), όπως τροποποιήθηκε από τον κανονισμό (ΕΟΚ ) αριθ . 1809/87 ( 4 ), προβλέπει τη δυνατότητα εφαρμογής της διαδικασίας πώλησης σε δύο διαδοχικές φάσεις, όταν πωλείται βόειο κρέας από αποθέματα στην παρέμβαση -

ότι ορισμένοι οργανισμοί παρεμβάσεως διαθέτουν απόθεμα κρεάτων με κόκαλα παρεμβάσεως - ότι πρέπει να αποφευχθεί η παράταση της αποθεματοποιήσεως των εν λόγω κρεάτων, λόγω των υψηλών δαπανών που προκύπτουν από αυτήν - ότι σε ορισμένες τρίτες χώρες υπάρχουν δυνατότητες διαθέσεως των εν λόγω προϊόντων - ότι πρέπει να τεθούν προς πώληση τα κρέατα αυτά σύμφωνα με τον κανονισμό ( ΕΟΚ ) αριθ . 2539/84 -

ότι τα τεταρτημόρια που προέρχονται από τα αποθέματα παρέμβασης είναι δυνατόν να έχουν υποστεί, σε ορισμένες περιπτώσεις, διάφορους χειρισμούς - ότι, για την καλή παρουσίαση και θέση σε εμπορία των τεταρτημορίων αυτών, φαίνεται ορθό να εγκριθεί, υπό ορισμένους συγκεκριμένους όρους, νέα συσκευασία των τεταρτημορίων αυτών -

ότι είναι απαραίτητο να καθοριστεί χρονικό όριο για την εξαγωγή του εν λόγω κρέατος - ότι αυτό το όριο πρέπει να καθοριστεί λαμβάνοντας υπόψη το άρθρο 5 στοιχείο β ) του κανονισμού ( ΕΟΚ ) αριθ . 2377/80 της Επιτροπής της 4ης Σεπτεμβρίου 1980 σχετικά με ειδικές λεπτομέρειες εφαρμογής του καθεστώτος πιστοποιητικών εισαγωγής και εξαγωγής στον τομέα του βοείου κρέατος ( 5 ), όπως τροποποιήθηκε τελευταία από τον κανονισμό ( ΕΟΚ ) αριθ . 211/91 (6 )-

ότι, για να υπάρξει εγγύηση εξαγωγής των πωληθέντων κρεάτων, θα πρέπει να προβλεφθεί η σύσταση της εγγυήσεως που αναφέρεται στο άρθρο 5 παράγραφος 2 στοιχείο α ) του κανονισμού ( ΕΟΚ ) αριθ . 2539/84 -

ότι τα προϊόντα που βρίσκονται στην κατοχή των οργανισμών παρέμβασης και προορίζονται να εξαχθούν, υπάγονται στις διατάξεις του κανονισμού ( ΕΟΚ ) αριθ . 569/88 της Επιτροπής (7 ), όπως τροποποιήθηκε τελευταία από τον κανονισμό ( ΕΟΚ ) αριθ . 148/91 ( 8 )- ότι, εντούτοις, το παράρτημα του εν λόγω κανονισμού, που καθορίζει τις ενδείξεις που πρέπει να τεθούν στα αντίτυπα ελέγχου, πρέπει να επεκταθεί -

ότι για να ύπαρξει εγγύηση καλύτερης διαχείρισης των αποθεμάτων παρέμβασης πρέπει να καταργηθεί ο κανονισμός ( ΕΟΚ ) αριθ . 2722/90 της Επιτροπής ( 9 )-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1

1 . Πραγματοποιείται η πώληση περίπου :

- 20 000 τόνων βοείου κρέατος με κόκαλα που κατέχονται από το γερμανικό οργανισμό παρεμβάσεως και αγοράστηκαν πριν από την 1η Δεκεμβρίου 1990,

- 10 000 τόνων βοείου κρέατος με κόκαλα που κατέχονται από το γαλλικό οργανισμό παρεμβάσεως και αγοράστηκαν πριν από την 1η Δεκεμβρίου 1990 .

2 . Τα κρέατα αυτά πρέπει να εισαχθούν στην Πολωνία .

3 . Με την επιφύλαξη των διατάξεων του παρόντος κανονισμού, η πώληση θα γίνει σύμφωνα με τις διατάξεις των κανονισμών ( ΕΟΚ ) αριθ . 2539/84 και ( ΕΟΚ ) αριθ . 2824/85 της Επιτροπής ( 10 ).

Στην πώληση αυτή δεν εφαρμόζονται οι διατάξεις του κανονισμού ( ΕΟΚ ) αριθ . 985/81 της Επιτροπής ( 11 ). Εντούτοις, οι αρμόδιες αρχές είναι δυνατόν να επιτρέπουν για τα μπροστινά και πισινά τέταρτα των οποίων έχει σχισθεί ή λερωθεί η συσκευασία, να υπόκεινται σε ανασυσκευασία του αυτού τύπου υπό τον έλεγχό τους, προτού προσκομισθούν στο τελωνείο από το οποίο αποστέλλονται .

4 . Οι ποιότητες και οι ελάχιστες τιμές που αναφέρονται στο άρθρο 3 παράγραφος 1 του κανονισμού ( ΕΟΚ ) αριθ . 2539/84, καθορίζονται στο παράρτημα Ι .

5 . Μια προσφορά ισχύει εάν :

- αφορά ελάχιστη συνολική ποσότητα 10 000 τόνων σε βάρος προϊόντος,

- αφορά ίσο βάρος μπροστινών και πισινών τετάρτων, καθώς και ενιαία τιμή ανά τόνο, εκφρασμένη σε Ecu για τη συνολική ποσότητα του κρέατος με κόκαλα που αναφέρεται στην προσφορά,

- αποτελείται από ένα τρίτο βοείου κρέατος αποθηκευμένο στη Γαλλία και δύο τρίτα βοείου κρέατος αποθηκευμένου στη Γερμανία,

- συνοδεύεται από αντίγραφο συμβάσεως πωλήσεως ποσότητας βοείου κρέατος ίσης ή μεγαλύτερης από τη ζητούμενη ποσότητα, που έχει συναφθεί από τον αιτούντα με "PHZ Animex" ( 12 ).

6 . Για να πληρωθούν οι όροι που προβλέπονται από την παράγραφο 5, ο εμπορευόμενος πρέπει να υποβάλει μερικές προσφορές σε περισσότερα κράτη μέλη - στην περίπτωση αυτή, οι προσφορές αφορούν την ίδια τιμή εκφρασμένη σε Ecu .

Αμέσως μετά την κατάθεση της προσφοράς ή την αίτηση αγοράς, ο εμπορευόμενος αποστέλλει με τέλεξ αντίγραφο της προσφοράς του στην Επιτροπή των Ευρωπαϊκών Κοινοτήτων, διεύθυνση VI/D.2, rue de la Loi 130, B-1049 Bruxelles ( τέλεξ : 22037B Agrec ).

7 . Οι οργανισμοί παρεμβάσεως προβαίνουν στη σύναψη της συμβάσεως πωλήσεων μετά από εξακρίβωση, σε συνεργασία με τις υπηρεσίες της Επιτροπής, της τηρήσεως των όρων που προβλέπονται στις παραγράφους 5 και 6 .

8 . Λαμβάνονται υπόψη μόνο οι προσφορές οι οποίες φθάνουν στους σχετικούς οργανισμούς παρεμβάσεως το αργότερο στις 6 Φεβρουαρίου 1990, ώρα 12.00 .

9 . Ιδιαίτερες πληροφορίες σχετικά με τις ποσότητες και τους τρόπους που βρίσκονται αποθηκευμένα τα προϊόντα, είναι δυνατόν να λαμβάνουν οι ενδιαφερόμενοι στις διευθύνσεις που αναφέρονται στο παράρτημα ΙΙ . Άρθρο 2

1 . Ο αγοραστής, πριν από την παραλαβή παρέχει στον ενδιαφερόμενο οργανισμό παρεμβάσεως για κάθε ποσότητα που παραλαμβάνει, εγγύηση ύψους ίσου με την τιμή αγοράς αυξημένη κατά 10 Ecu ανά 100 χιλιόγραμμα που εγγυάται την πληρωμή της τιμής αυτής .

2 . Κατά παρέκκλιση από το άρθρο 19 του κανονισμού ( ΕΟΚ ) αριθ . 2173/79 της Επιτροπής ( 13 ), ο αγοραστής καταβάλλει στον οργανισμό παρεμβάσεως, εντός προθεσμίας τριών μηνών που υπολογίζεται από την ημέρα παραλαβής και για κάθε ποσότητα που παρέλαβε, την τιμή αγοράς .

3 . Όσον αφορά την εγγύηση που προβλέπεται στην παράγραφο 1, η πληρωμή, εντός προθεσμίας τριών μηνών που αναφέρεται στην παράγραφο 2, συνιστά πρωτογενή απαίτηση κατά την έννοια του άρθρου 20 του κανονισμού (ΕΟΚ ) αριθ . 2220/85 της Επιτροπής ( 14 ). Άρθρο 3

Τα προϊόντα που αναφέρονται στο άρθρο 1 πρέπει να εξαχθούν εντός πέντε μηνών από την ημερομηνία που συνάπτεται η σύμβαση πωλήσεως . Άρθρο 4

1 . Η εγγύηση που προβλέπεται στο άρθρο 5 παράγραφος 1 του κανονισμού ( ΕΟΚ ) αριθ . 2539/84, καθορίζεται σε 30 Ecu ανά 100 χιλιόγραμμα .

2 . Η εγγύηση που προβλέπεται στο άρθρο 5 παράγραφος 2 στοιχείο α ) του κανονισμού ( ΕΟΚ ) αριθ . 2539/84, καθορίζεται σε 300 Ecu ανά 100 χιλιόγραμμα κρέατος με κόκαλα . Άρθρο 5

Όσον αφορά το κρέας που πωλείται βάσει του παρόντος κανονισμού δεν χορηγείται καμία επιστροφή κατά την εξαγωγή . Άρθρο 6

Στο παράρτημα του κανονισμού ( ΕΟΚ ) αριθ . 569/88, στο μέρος Ι "Προϊόντα προοριζόμενα νε εξαχθούν ως έχουν", προστίθεται το ακόλουθο σημείο και η σχετική υποσημείωση : "77 . Κανονισμός ( ΕΟΚ ) αριθ . 219/91 της Επιτροπής της 28ης Φεβρουαρίου 1991 σχετικά με την πώληση, στα πλαίσια διαδικασίας που καθορίζεται στον κανονισμό (ΕΟΚ ) αριθ . 2539/84, βοείου κρέατος που κατέχεται από ορισμένους οργανισμούς παρεμβάσεως και προορίζεται να εξαχθεί στην Πολωνία ( 77 ).

( 77 ) ΕΕ αριθ . L 26 της 31 . 1 . 1991, σ . 11 .". Άρθρο 7

Ο κανονισμός ( ΕΟΚ ) αριθ . 2722/90 καταργείται . Άρθρο 8

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Βρυξέλλες, 30 Ιανουαρίου 1991 . Για την Επιτροπή

Ray MAC SHARRY

Μέλος της Επιτροπής ( 1 ) ΕΕ αριθ . L 148 της 28 . 6 . 1968, σ . 24 . ( 2 ) ΕΕ αριθ . L 353 της 17 . 12 . 1990, σ . 23 . ( 3 ) ΕΕ αριθ . L 238 της 6 . 9 . 1984, σ . 13 . ( 4 ) ΕΕ αριθ . L 170 της 30 . 6 . 1987, σ . 23 . ( 5 ) ΕΕ αριθ . L 241 της 13 . 9 . 1980, σ . 5 . ( 6 ) ΕΕ αριθ . L 24 της 30 . 1 . 1991, σ . 11 . ( 7) ΕΕ αριθ . L 55 της 1 . 3 . 1988, σ . 1 . ( 8 ) ΕΕ αριθ . L 17 της 23 . 1 . 1991, σ . 11 . ( 9 ) ΕΕ αριθ . L 261 της 25 . 9 . 1990, σ . 19 . ( 10) ΕΕ αριθ . L 268 της 10 . 10 . 1985, σ . 14 . ( 11 ) ΕΕ αριθ . L 99 της 10 . 4 . 1981, σ . 38 . ( 12 ) PHZ Animex, Warzsawa, ul . Chalubinskiego 8 Poland ( τηλ .: 30 08 10, τέλεξ : 81 44 91 ax pl ). ( 13 ) ΕΕ αριθ . L 251 της 5 . 10 . 1979, σ . 12 . ( 14 ) ΕΕ αριθ . L 205 της 3 . 8 . 1985, σ . 5 .

ANEXO I - BILAG I - ANHANG I - ΠΑΡΑΡΤΗΜΑ Ι - ANNEX I - ANNEXE I - ALLEGATO I - BIJLAGE I - ANEXO I

Εσταδο μιεμβρο

Προδθψτοσ

Ψαντιδαδεσ ( τονελαδασ ) Πρεψιο μiνιμο εχπρεσαδο εν εψθσ πορ τονελαδα Μεδλεμσστατ

Προδθκτερ

Μaeνγδε ( τονσ ) Μινδστεπρισερ ι ΕΨΘ/τον Μιτγλιεδσταατ

Ερζεθγνισσε

Μενγεν ( Τοννεν ) Μινδεστπρεισε, αθσγεδρueψκτ ιν ΕΨΘ/Τοννε Κράτος μέλος

Προϊόντα

Ποσότητες ( τόνοι ) Ελάχιστες τιμές πωλήσεως εκφραζόμενες σε Ecu ανά τόνο Member State

Products

Quantities ( tonnes ) Minimum prices expressed in ecus per tonne Etat membre

Produits

Quantites ( tonnes ) Prix minimaux exprimes en ecus par tonne Stato membro

Prodotti

Quantita ( tonnellate ) Prezzi minimi espressi in ecu per tonnellata Lid-Staat

Produkten

Hoeveelheid ( ton ) Minimumprijzen uitgedrukt in ecu per ton Estado-membro

Produtos

Quantidade ( toneladas ) Preco minimo expresso em ecus por tonelada Deutschland - Vorderviertel, stammend von : Kategorien A/C 10 000 485 - Hinterviertel, stammend von : Kategorien A/C 10 000 485 France - Quartiers avant : categorie A/C 5 000 485 - Quartiers arriere : categorie A/C 5 000 485

ΑΝΕΧΟ ΙΙ - ΒΙΛΑΓ ΙΙ - ΑΝΗΑΝΓ ΙΙ - ΠΑΡΑΡΤΗΜΑ ΙΙ - ANNEX II - ANNEXE II - ALLEGATO II - BIJLAGE II - ANEXO II Διρεψψιονεσ δε λοσ οργανισμοσ δε ιντερωενψιν - Ιντερωεντιονσοργανερνεσ αδρεσσερ - Ανσψηριφτεν δερ Ιντερωεντιονσστελλεν - Διευθύνσεις των οργανισμών παρεμβάσεως - Addresses of the intervention agencies - Adresses des organismes d'intervention - Indirizzi degli organismi d'intervento - Adressen van de interventiebureaus - Enderecos dos organismos de intervencao

DEUTSCHLAND : Bundesanstalt fuer landwirtschaftliche Marktordnung ( BALM )

Geschaeftsbereich 3 ( Fleisch und Fleischerzeugnisse ) Postfach 180 107 - Adickesallee 40 D-6000 Frankfurt am Main 18 Tel . (069 ) 1 56 40, App . 772/773

Telex : 04 11 56 FRANCE : Ofival Tour Montparnasse, 33, avenue du Maine, 75755 Paris Cedex 15, tel .: 45 38 84 00, telex : 26 06 43 .